Publication: Magyar Közlöny
Issue: MK-1999-108 (Year: 1999, Number: 108)
Era: 1990-2004
Section: 2211/1998. (IX. 30.) Korm. határozat is fenntartotta.
Paragraph Index: 1356

33. A jogharmonizáció nézőpontja, szemlélete nagyban módosult azzal, hogy megkezdődtek a csatlakozási tárgyalások, és hogy a magyar kormányzat megjelölte azt az időpontot, amikorra várakozásai szerint a csatlakozás megvalósulhat. Ettől az időponttól visszafelé számolva, az addig rendelkezésre álló időben kell az összes jogharmonizációs feladatot elvégezni. Csak a csatlakozási tárgyalási stratégiához (és annak alapdokumentumaihoz: a kormányhatározattal jóváhagyott jogszabály-átvizsgálási mandátumhoz és az egyes tárgyalási fejezetekre vonatkozó tárgyalási állásponthoz) igazodó jogközelítés engedhető meg, azaz nem születhetnek a tárgyalási célok elérését nehezítő, illetve e célokkal ellentétes jogszabályok. Különösen súlyos hiba volna és feltétlenül kerülendő bármely olyan jogharmonizációs lépés, amelynek eredményeképpen a magyar jog a közösségi jog olyan rendelkezésével válik összeegyeztethetővé, amelyhez való igazodásra a Kormány által jóváhagyott tárgyalási álláspont a csatlakozást követő átmeneti időszakot igényel. Másfelől a jogközelítésnek hozzá kell járulnia ahhoz, hogy a csatlakozástól 1999/108. szám várt előnyöket és új lehetőségeket hazánk minél előbb, minél nagyobb mértékben és a lehető legkedvezőbb feltételekkel használhassa ki. Ehhez nélkülözhetetlen a hazai érdekekkel és törekvésekkel összhangban álló jogharmonizáció programozott, összehangolt és eredményes megvalósítása. III. A JOGHARMONIZÁCIÓ PROGRAMOZÁSA A jogharmonizáció programozásának szükségessége és előzményei

Source: https://magyarkozlony.hu/hivatalos-lapok/cff9edc909fa467b69e2a6a60498bb8c0acceda6/dokumentumok/97a331193c96b8a96ca920d849ccae08b3ac2aeb/letoltes